b"\n_START_ARTICLE_\nLeonard Samson\n_START_SECTION_\nHistoria\n_START_PARAGRAPH_\nLeonard Samson syntyi Tulsassa, Oklahomassa. Kun Bruce Banner parannettiin v\xc3\xa4liaikaisesti Hulk-sivupersoonastaan, Samson, joka tuolloin ty\xc3\xb6skenteli Bannerin psykiatrina, altisti itsens\xc3\xa4 osalle Hulkista imetyst\xc3\xa4 s\xc3\xa4teilyst\xc3\xa4. T\xc3\xa4m\xc3\xa4n johdosta Samsonin hiukset muuttuivat vihreiksi ja h\xc3\xa4n sai yli-inhimilliset voimat. My\xc3\xb6hemmin Samsonin flirttailu Betty Rossin kanssa aikaan sai Bruce Bannerin altistumisen uudelleen gammas\xc3\xa4teilylle mustasukkaisuuden puuskassa. Uudelleen Hulkiksi muuttunut Banner hy\xc3\xb6kk\xc3\xa4si Samsonin kimppuun. _NEWLINE_Samson tunsi tapahtuneesta syyllisyytt\xc3\xa4 ja alkoi tutkia ja ty\xc3\xb6skennell\xc3\xa4 Hulkia koskevien asioiden parissa. Lopulta Samson ymm\xc3\xa4rsi koko Hulkiksi muuttumisen takana olevan Bruce Bannerin jakomielitaudin. Parantaakseen Bannerin t\xc3\xa4st\xc3\xa4 Samson hypnotisoi h\xc3\xa4net Hulkin vanhan vastustajan Keh\xc3\xa4mestarin avulla ja liitt\xc3\xa4en yhteen Bannerin jakautuneet persoonallisuudet. T\xc3\xa4st\xc3\xa4 Hulkista tuli kuitenkin ep\xc3\xa4tasapainoinen.\n_START_SECTION_\nVoimat ja varusteet\n_START_PARAGRAPH_\nTohtori Samson omaa yli-inhimillisen suuret fyysiset voimat (h\xc3\xa4nell\xc3\xa4 on sanottu olevan jopa 'Tyhm\xc3\xa4n Hulkin' voimat Hulkin normaalissa tilassa, eli h\xc3\xa4n voisi nostaa siis 75 tonnia optimaalisissa olosuhteissa), kest\xc3\xa4vyyden ja kivunsietokyvyn. Gammas\xc3\xa4teily, joka muutti Samsonin my\xc3\xb6s muunsi h\xc3\xa4nen solurakennettaan lis\xc3\xa4\xc3\xa4m\xc3\xa4ll\xc3\xa4 siihen ylim\xc3\xa4\xc3\xa4r\xc3\xa4ist\xc3\xa4 lihasta, luuta ja kudosta noin sadan kilon verran. Lis\xc3\xa4ksi gammas\xc3\xa4teilyn vuoksi Samsonin hiukset v\xc3\xa4rj\xc3\xa4ytyiv\xc3\xa4t vihreiksi. Koska Samson ei alistunut valtavan massiiviselle m\xc3\xa4\xc3\xa4r\xc3\xa4lle s\xc3\xa4teily\xc3\xa4 kuten Hulk tai Kuvotus, h\xc3\xa4n sai n\xc3\xa4it\xc3\xa4 huomattavasti pienemm\xc3\xa4t fyysiset voimat. Samsonin jalkalihakset ovat tarpeeksi voimakkaat jotta h\xc3\xa4n voi hyp\xc3\xa4t\xc3\xa4 yli 170 metrin matkan suoraan yl\xc3\xb6sp\xc3\xa4in ja noin 270 metri\xc3\xa4 eteenp\xc3\xa4in. Samsonin gammas\xc3\xa4teilytetty ruumis kest\xc3\xa4\xc3\xa4 vaivatta suurikaliiperisen luodin osuman ja on kest\xc3\xa4nyt hallitsemattomia vapaapudotuksia jopa yli kilometrin korkeudesta k\xc3\xa4velykadun betonille. _NEWLINE_Toisin kuin Hulk, Samson ei menet\xc3\xa4 kyky\xc3\xa4\xc3\xa4n rationaaliseen ajatteluun eik\xc3\xa4 menet\xc3\xa4 muistiaan voimakkaammassa olomuodossaan. Samsonin ei my\xc3\xb6sk\xc3\xa4\xc3\xa4n tiedet\xc3\xa4 koskaan palautuneen takaisin normaaliin olomuotoonsa vaan h\xc3\xa4nen muodonmuutoksensa vaikuttaa olevan stabiili._NEWLINE_Tohtori Samson on my\xc3\xb6s luonnollisesti kokenut psykiatri ja on erikoistunut supervoimaisten henkil\xc3\xb6jen auttamiseen."